เริ่มวิถีชีวิตที่ดีต่อสุขภาพ มีความสุขให้เป็นนิสัย เข้าร่วมสังคม
การออกกำลังกายช่วยกระตุ้นการปล่อยสารเอ็นดอร์ฟินและนอร์เอพิเนฟริน สารเอ็นดอร์ฟินลดความรู้สึกเจ็บปวด และนอร์เอพิเนฟรินมีผลต่อการควบคุมอารมณ์ นอกจากผลทางสารเคมีต่างๆ แล้ว การออกกำลังกายสม่ำเสมอยังทำให้คุณรู้สึกดีกับตนเองด้วย  ออกกำลังกายอย่างน้อยครึ่งชั่วโมง เป็นเวลาอย่างน้อย 5 วันต่อสัปดาห์ เพื่อรักษาความสามารถของการออกกำลังกายในการช่วยให้อารมณ์ดีเอาไว้ ไม่จำเป็นต้องเข้ายิมหรือจ้างเทรนเนอร์ การเดินเร็วก็เพียงพอที่จะช่วยให้สารเคมีในร่างกายไหลเวียนแล้ว อาหารที่ดีต่อสุขภาพจะทำให้รู้สึกว่าร่างกายสมบูรณ์แข็งแรง ส่วนวิตามินและแร่ธาตุบางชนิดก็ช่วยทำให้อารมณ์ดีได้เช่นกัน วิตามิน B อาจช่วยทำให้อารมณ์ดี ดังนั้นจึงควรรับประทานผักใบเขียว เช่น หน่อไม้ฝรั่ง ส่วนกรดไขมันโอเมกา-3 พบได้ในปลาและไข่อาจช่วยป้องกันคุณจากผลกระทบที่เกิดจากความเครียด  หากคุณชอบทานของหวาน ให้ทานดาร์กช็อกโกแลต 2 ออนซ์ต่อวัน ช็อกโกแลตที่มีโกโก้ 70% นั้นพบว่าช่วยลดระดับคอร์ติซอลซึ่งเป็นฮอร์โมนความเครียด การอดนอนจะนำไปสู่อารมณ์ฉุนเฉียวและการควบคุมอารมณ์ได้ไม่ดี  การนอนให้เพียงพอจะช่วยเพิ่มพลังงานและช่วยจัดการความเครียด จำนวนชั่วโมงที่เหมาะสมในการนอนนั้นแตกต่างกันไปในแต่ละคน แต่สำหรับผู้ใหญ่โดยทั่วไปจะอยู่ที่ 7-9 ชั่วโมง  การนอนมากกว่านี้จะไม่ช่วยให้อารมณ์ดีขึ้น และอาจทำให้คุณรู้สึกเศร้าหรือเหนื่อยด้วย คอยสังเกตตัวเองเวลาที่การพูดคุยกับตัวเองหรือความคิดของคุณเริ่มเป็นการมองโลกในแง่ร้าย เป็นอันตราย หรือเป็นลบ แล้วจึงใช้สตินำความคิดนั้นมาปรับเปลี่ยนให้เป็นด้านบวก วิธีนี้จะช่วยเปลี่ยนความคิดผิดๆ และมอบโอกาสดีๆ ที่จะมีความสุขและประสบความสำเร็จ  หากคุณพบตัวเองคิดว่า “งานนี้มันใหญ่เกินไป ฉันคงทำไม่เสร็จทันวันส่งแน่ๆ” ให้ลองปรับเปลี่ยนความคิดเพื่อนำตัวเองไปสู่ความสำเร็จ ให้เปลี่ยนมาพูดว่า “นี่คือความท้าทาย แต่หากฉันแบ่งงานออกเป็นส่วนย่อยๆ และจัดการเวลาให้ดี งานก็จะเสร็จทัน”  หากเพื่อนขึ้นเสียงกับคุณ และคุณคิดโดยทันทีว่า “หล่อนเกลียดฉัน” ให้คุณคิดใหม่ ให้ลองเปลี่ยนมาคิดว่า “ฉันรู้ว่าหล่อนกำลังอยู่ในช่วงเวลาที่เครียดจัดและอาจไม่ทันได้ระวังความคิดและการวางตัว การแสดงท่าทีแบบนั้นไม่เกี่ยวอะไรกับฉัน" การปรับเปลี่ยนความคิดต้องใช้ความพยายามในส่วนของคุณ แต่มันจะช่วยเปลี่ยนแนวความคิดเวลาที่คุณพูดกับตัวเองให้เป็นด้านบวก เป็นการให้กำลังใจตัวเอง และอ่อนโยนด้วย การแสดงออกทางสีหน้าส่งผลต่ออารมณ์พอสมควร แม้ว่านักวิทยาศาสตร์ยังไม่เข้าใจว่าทำไม การยิ้มอาจจูงใจให้เกิดความสุข ดังนั้น ยิ้มบ่อยๆ ล่ะ  ยิ่งคุณยิ้มมากเท่าไหร่ คนอื่นก็จะยิ้มตอบมากเท่านั้น วิธีนี้ยังช่วยทำให้อารมณ์ดีและทำให้ปฏิสัมพันธ์ทางสังคมดีขึ้นอีกด้วย เพลงที่เปี่ยมด้วยความสุขจะช่วยทำให้คุณอารมณ์ดีอย่างทันที และช่วยให้รับรู้ถึงสิ่งดีๆ ของคนอื่นและสภาพแวดล้อมรอบตัวคุณด้วย ลองเริ่มแต่ละวันของคุณด้วยการฟังเพลงสนุกๆ ระหว่างแต่งตัวดูสิ พกหูฟังไว้กับตัว คุณจะได้ทำให้ตัวเองอารมณ์ดีได้เป็นช่วงๆ ระหว่างวัน ใช้เวลาวันละนิดทำสิ่งที่คุณชอบ สิ่งนี้จะช่วยให้คุณมีอะไรให้นึกถึงและเป็นหนทางหนีจากความเครียดด้วย เพื่อให้ได้ประโยชน์เพิ่มขึ้น ให้ลองทำงานอดิเรกที่คุณต้องออกไปข้างนอก การใช้เวลากับธรรมชาติจะช่วยให้อารมณ์ดี การนั่งสมาธิช่วยจัดการความเครียดและทำให้อารมณ์ดี กำหนดเวลาวันละ 20 นาทีเพื่อรักษาประโยชน์จากการนั่งสมาธิ และหยุดพักเพื่อนั่งสมาธิเวลาที่เครียดมากๆ   การนั่งสมาธิอาศัยการฝึกฝน ดังนั้นให้ใจเย็นๆ หาที่สงบเงียบเพื่อฝึกนั่งสมาธิ หลับตาลงและจ้องไปที่วัตถุตรงจุดศูนย์กลาง เช่น เปลวเทียน เพื่อลดการรบกวนทางสายตา เพ่งสมาธิไปที่การหายใจ หากคุณมีปัญหากับสิ่งรบกวน การนับเลขระหว่างที่หายใจเข้าและออกอาจช่วยได้ ลองไปเรียนการนั่งสมาธิ เพื่อทำให้เทคนิคของคุณดีขึ้น ที่เรียนโยคะใกล้บ้านคุณอาจสอนเรื่องนี้ ใช้เวลาในแต่ละวันเพื่อนึกถึงสิ่งที่ทำให้คุณรู้สึกซึ้งใจ วิธีนี้จะช่วยให้คุณรักษาทัศนคติที่ดีและอารมณ์ดีด้วย  แบ่งปันความรู้สึกดีๆ ได้ด้วยการนำบันทึกสิ่งที่คุณซาบซึ้งใจให้คนที่คุณรู้สึกขอบคุณอ่าน การติดต่อกับผู้อื่นช่วยเพิ่มความรู้สึกมีคุณค่าในตัวเอง และช่วยสร้างความรู้สึกเป็นส่วนหนึ่งของสังคม นำไปสู่สุขภาพจิตที่ดีด้วย รักษาและกระชับความสัมพันธ์กับเพื่อนและครอบครัวโดยการติดต่อเป็นประจำ ควรกำหนดเวลาเพื่อโทรศัพท์และไปเยี่ยมเยียนในแต่ละสัปดาห์ด้วย นัดหมายวันออกไปเดินเล่นกับเพื่อนเพื่อรวมการออกกำลังกายและการพัฒนาปฏิสัมพันธ์ทางสังคมไว้ด้วยกัน การอาสาช่วยผู้อื่นจะเสริมสร้างความภูมิใจในตัวเองและช่วยให้คุณมีมุมมองที่กว้างขึ้น การรับรู้ว่าคุณมีสถานะเป็นผู้ให้จะช่วยให้คุณมุ่งความตั้งใจไปที่พละกำลังและสิ่งที่คุณมี ช่วยให้อารมณ์ดีขึ้นได้ ติดต่อกลุ่มในชุมชนของคุณหรือหางานอาสาทางอินเตอร์เน็ต ผสมผสานงานอดิเรกใหม่ๆ หรือการออกกำลังกายและการพบปะผู้คนโดยการเข้าร่วมชมรมหรือกลุ่มกีฬาเข้าด้วยกัน วิธีนี้จะทำให้คุณอารมณ์ดีด้วยการบ่มเพาะความรู้สึกเป็นส่วนหนึ่งและมีส่วนร่วม แถมยังให้ประโยชน์ในการใช้เวลาทำสิ่งที่โปรดปรานด้วย  คุณสามารถหาข้อมูลของชมรมท้องถิ่นและกลุ่มสังคมได้ทางอินเตอร์เน็ต รวมถึงมีกำหนดการกิจกรรมต่างๆ ด้วย การแสดงน้ำใจตามโอกาสคือวิธีที่ดีในการทำให้คุณอารมณ์ดีขึ้นอย่างรวดเร็ว โดยไม่ต้องมีความพัวพันอย่างต่อเนื่องด้วย การกระทำนั้นไม่จำเป็นต้องยิ่งใหญ่ ลองนึกถึงการกระทำเล็กๆ น้อยๆ เช่น ซื้อกาแฟให้คนที่ต่อแถวอยู่ข้างหลังในร้านกาแฟ หรือมอบอาหารกลางวันของคุณให้แก่คนไร้บ้าน   ตั้งปณิธานว่าจะแสดงน้ำใจแก่ผู้อื่นวันละหรือสัปดาห์ละกี่ครั้ง จดแต่ละการกระทำเอาไว้ และเขียนว่ามันทำให้คุณรู้สึกอารมณ์ดีขึ้นได้อย่างไรด้วย
ออกกำลังกายเพื่อให้อารมณ์ดี. กินอาหารที่สมดุลและดีต่อสุขภาพ. นอนให้เพียงพอ. เรียนรู้วิธีการปรับเปลี่ยนความคิดด้านลบ. ยิ้ม แม้จะไม่อยากก็ตาม. ฟังเพลงเร็วที่ช่วยสร้างแรงบันดาลใจ. หางานอดิเรกที่คุณรัก. นั่งสมาธิเป็นประจำ. เขียนบันทึกถึงสิ่งที่รู้สึกซึ้งใจ. เข้าร่วมเครือข่ายสังคมออนไลน์. รับใช้ผู้อื่น. เข้าร่วมชมรมหรือทีมกีฬา. หยิบยื่นน้ำใจตามโอกาส.
https://www.wikihow.com/Always-Be-in-a-Good-Mood https://www.wikihow.com/Always-Be-in-a-Good-Mood https://www.wikihow.com/Always-Be-in-a-Good-Mood
Adopting a Healthy Lifestyle Making Happiness a Habit Getting Involved